
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 4. februāra noteikumos Nr. 82 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2025. gada 4. februāra noteikumos Nr. 82 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" īstenošanas noteikumi"" (turpmāk – noteikumu projekts) ir izstrādāts pēc Izglītības un zinātnes ministrijas iniciatīvas un saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu.
1.2. Mērķis
Mērķa apraksts
Noteikumu projekta mērķis ir precizēt 1.1.1.7. pasākuma “Inovāciju granti studentiem” (turpmāk – 1.1.1.7. pasākums) īstenošanas nosacījumus, precizējot kopējo pasākumam pieejamo finansējumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Spēkā esošo  Ministru kabineta 2025. gada 4. februāra noteikumu Nr. 82 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" īstenošanas noteikumi"" (turpmāk – MK noteikumi Nr. 82) paredz, ka 1.1.1.7. pasākuma ietvaros:
1) plānotais kopējais finansējums ir 16 500 000 euro (no tā elastības finansējums – 2 602 468 euro), tai skaitā Eiropas Reģionālās attīstības fonda finansējums – 14 025 000 euro (no tā elastības finansējums – 2 212 098 euro), valsts budžeta līdzfinansējums 825 000 euro (no tā elastības finansējums – 390 370 euro) un privātais līdzfinansējums –  1 650 000 euro (11. punkts);
2) projektu iesniegumos pasākuma īstenošanai kopējo pasākumam pieejamo finansējumu plāno ne vairāk kā 13 897 532 euro apmērā, ko veido Eiropas Reģionālās attīstības fonda finansējums 11 812 902 euro apmērā, valsts budžeta līdzfinansējums 694 876 euro apmērā un privātais līdzfinansējums 1 389 754 euro apmērā (12. punkts);
3) Atbildīgā iestāde pēc Eiropas Komisijas lēmuma par vidusposma pārskatu var ierosināt no 2026. gada 1. janvāra palielināt pasākumam pieejamo kopējo finansējumu līdz plānotajam kopējam finansējuma apmēram (13. punkts);
4) līdz 2029. gada 31. oktobrim ir sasniedzams rezultāta rādītājs - publisko atbalstu papildinošās privātās investīcijas (tai skaitā granti, finanšu instrumenti) – 1 650 000 euro (7.1. apakšpunkts).

1.1.1.7. pasākuma ietvaros līdz 2029. gada 31. oktobrim ir sasniedzami šādi nacionālie rādītāji:
1) studējošo, tostarp doktora grāda pretendentu, skaits, kuriem pilnveidotas inovāciju un uzņēmējspēju kompetences, – vismaz 4 500 (7.2.1. apakšpunkts);
2) studējošo, tostarp doktora grāda pretendentu, skaits, kuri piedalījušies studentu inovāciju programmas pasākumos, – vismaz 6 500 (7.2.2. apakšpunkts);
3) komersantu skaits, kuri sadarbojas ar augstskolām, kas iesaistās studentu inovāciju grantu programmu īstenošanā, – vismaz 350 (7.2.3. apakšpunkts);
4) izstrādāto prototipu skaits – 1 500 (7.2.7. apakšpunkts).

MK noteikumu Nr. 82 38. punkts nosaka, ka gadījumā, ja projekta vadības un īstenošanas personāla iesaiste projektā ir nodrošināta saskaņā ar daļlaika izmaksu attiecināmības principu, attiecināma ir ne mazāka kā 30 procentu noslodze.
Problēmas un risinājumi
Problēmas apraksts
1.1.1.7. pasākuma projektu iesniegumu atlase norisinājās no 2025. gada 6. marta līdz 2025. gada 6. maijam, kuras ietvaros tika iesniegti seši projekti par kopsummu 10 799 672 euro (Eiropas Reģionālās attīstības fonda finansējums 9 134 591 euro apmērā, valsts budžeta līdzfinansējums 508 125 euro apmērā un privātais līdzfinansējums 1 156 956 euro apmērā), kas ir mazāk nekā to paredz MK noteikumu Nr. 82 12. punkts (13 897 532 euro). Projektu iesniegumu atlases rezultātā ir izveidojies finansējuma atlikums 5 467 530 euro apmērā (Eiropas Reģionālās attīstības fonda finansējums 4 890 409 euro un valsts budžeta līdzfinansējums 577 121 euro), tai skaitā elastības finansējums 2 602 468 euro apmērā (Eiropas Reģionālās attīstības fonda finansējums 2 212 098 euro un valsts budžeta līdzfinansējums 390 370 euro). Finansējuma atlikums tiek pārdalīts uz Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.3. pasākuma "Praktiskas ievirzes pētījumi" (turpmāk – 1.1.1.3. pasākums) otrās kārtas īstenošanai pieejamo finansējumu. Finansējuma pārdale uz 1.1.1.3. pasākumu ir nepieciešama, jo, ņemot vērā lielo konkursu 1.1.1.3. pasākuma pirmajā kārtā (100 ar saimniecisku darbību nesaistīti projektu iesniegumi ir noraidīti nepietiekama finansējuma dēļ), tiek prognozēts, ka plānotais un pieejamais finansējums 1.1.1.3. pasākuma otrajai  kārtai  nebūs pietiekams, tāpēc, lai atbalstītu praktiskas ievirzes projektu iesniegumus, kas sasnieguši pietiekamu zinātnisko kvalitāti, nepieciešams palielināt 1.1.1.3. pasākuma otrajai kārtai pieejamo finansējumu, tādejādi veicinot tautsaimniecības izaugsmi un transformāciju.

Ņemot vērā projektu iesniegumu skaitu un finansējuma pārdali, nav iespējams sasniegt 1.1.1.7. pasākumā noteikto rezultāta rādītāju un noteiktos nacionālos rādītājus un to vērtības ir nepieciešams atbilstoši samazināt.

2025. gada 9. jūnijā stājās spēkā Finanšu ministrijas vadlīniju Nr. 1.2. "Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā" (turpmāk - vadlīnijas) 3. versija, kura turpmāk neparedz projekta personāla daļlaika noslodzes apmēra ierobežojumus (vismaz 30 procenti), ja vien tas nav noteikts attiecīgā pasākuma normatīvajā regulējumā. MK noteikumu Nr. 82 38. punktā noteiktais daļlaika slodzes ierobežojums ne mazāk kā 30 procentu apmērā no normālā darba laika ierobežo iespējas piesaistīt personālu uz mazāku slodzi, kas ir svarīgi gadījumos, kad ir plānots piesaistīt attiecīgās iestādes darbiniekus, kuru zināšanas un ekspertīze ir būtiska projekta rezultātu sasniegšanai. Tajā pašā laikā jāņem vērā, ka atsevišķos gadījumos samērīga darba slodze projektā var būt arī mazāka par 30 procentiem mēnesī. Līdz ar to MK noteikumu Nr. 82 38. punktu nepieciešams precizēt, lai veicinātu lielāku elastību attiecībā uz personāla piesaistes nosacījumiem, kā arī nodrošinātu ES fondu finansējuma izmaksu pamatotību un samērīgumu. Ir izvērtēti arī citi minētajās vadlīnijās iekļautie nosacījumi (tai skaitā ierobežojumu svītrošana attiecināmajām izmaksu pozīcijām, definētās netiešo izmaksu pozīcijas), kas skar MK noteikumos Nr. 82 iekļautās attiecināmās izmaksas, un atbildīgā iestāde secina, ka citu grozījumu piemērošana negatīvi ietekmētu jau īstenošanā esošos projektus, kā arī radītu papildu administratīvo slogu gan finansējuma saņēmējiem, gan sadarbības iestādei, kamēr daļlaika noslodzes apmēra ierobežojuma atcelšana atbilst projektu faktiskajām īstenošanas vajadzībām. Ņemot vērā, ka vadlīnijām ir rekomendējošs raksturs, atbildīgā iestāde veic grozījumus MK noteikumos Nr. 82, piemērojot tikai minētā ierobežojuma atcelšanu, vienlaikus neieviešot citus vadlīnijās noteiktos grozījumus un saglabājot līdzšinējo izmaksu struktūru un piemērošanas kārtību, kas atbilst drošas finanšu pārvaldības principiem, ievērojot samērīguma principus un visas darbības tiek veiktas, lai publiskais finansējums tiktu investēts lietderīgi, efektīvi, atbildīgi, rūpīgi un atbilstoši plānotajam mērķim un saskaņā ar normatīvo regulējumu.
Risinājuma apraksts
Ar noteikumu projektu tiek precizēts MK noteikumu Nr. 82 12. punkts, kā rezultātā projektu iesniegumos pasākuma īstenošanai kopējo pasākumam pieejamo finansējumu plāno ne vairāk kā 10 799 672 euro apmērā, ko veido Eiropas Reģionālās attīstības fonda finansējums 9 134 591 euro apmērā, valsts budžeta līdzfinansējums 508 125 euro apmērā un privātais līdzfinansējums 1 156 956 euro apmērā. Eiropas Reģionālās attīstības fonda finansējuma apmērs veido 84.6 procentus, jo 1.1.1.7. pasākuma projektu iesniegumu atlasē tika izmantota iespēja iegūt lielāku punktu skaitu projekta iesnieguma vērtēšanas kritērijā par lielāku piesaistāmā privātā līdzfinansējuma procentuālo īpatsvaru no kopējām projekta attiecināmajām izmaksām.

Ar noteikumu projektu tiek samazināts MK noteikumu Nr. 82 7.1. apakšpunktā noteiktais rezultāta rādītājs publisko atbalstu papildinošās privātās investīcijas (tai skaitā granti, finanšu instrumenti) atbilstoši projektu iesniegumos plānotajai vērtībai 1 156 956 euro un tiek precizētas šādas nacionālo rādītāju vērtības, nosakot vidējo vērtību starp projektu iesniegumos plānotajām vērtībām un aprēķinos iegūtajām vērtībām:
1) studējošo, tostarp doktora grāda pretendentu, skaits, kuriem pilnveidotas inovāciju un uzņēmējspēju kompetences, – vismaz 3 150;
2) studējošo, tostarp doktora grāda pretendentu, skaits, kuri piedalījušies studentu inovāciju programmas pasākumos – vismaz 4 700;
3) komersantu skaits, kuri sadarbojas ar augstskolām, kas iesaistās studentu inovāciju grantu programmu īstenošanā – vismaz 240;
4) izstrādāto prototipu skaits – 1 010.

Ņemot vērā, ka finansējuma atlikums, tai skaitā elastības finansējums, tiek pārdalīts uz 1.1.1.3. pasākumu, tiek svītrots MK noteikumu Nr. 82 11. un 13. punkts.

Ar noteikumu projektu tiek precizēts MK noteikumu Nr. 82 38. punkts, svītrojot ierobežojumu personāla izmaksu daļlaika noslodzei.

Lai nodrošinātu finansējuma pārdali, tiek veikti grozījumi arī Ministru kabineta 2024. gada 25. jūnija noteikumos Nr. 407 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.3. pasākuma "Praktiskas ievirzes pētījumi" īstenošanas noteikumi".

Ierosinātajiem grozījumiem MK noteikumos Nr. 82 uz 1.1.1.7. pasākuma finansējuma saņēmējiem nav ietekmes, jo noteikumu projektā iekļautie precizējumi (finansējuma pārdale, rādītāju vērtību samazināšana) neietekmē jau iesniegtos projektus. Savukārt grozījumi projekta personāla daļlaika noslodzes apmērā ļaus nodrošināt elastīgāku cilvēkresursu plānošanu un piesaisti.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	-2 678 311
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	-2 678 311
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	-2 865 062
	0
	0
	0
	0
	0

	2.1. valsts pamatbudžets
	0
	-2 865 062
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	186 751
	0
	0
	0
	0
	0

	3.1. valsts pamatbudžets
	0
	186 751
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	186 751
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	1.1.1.7. projektu iesniegumu atlases rezultātā ir izveidojies finansējuma atlikums 2 865 062 euro apmērā (Eiropas Reģionālās attīstības fonda finansējums 2 678 311 euro un valsts budžeta līdzfinansējums 186 751 euro), kas kopā ar elastības finansējumu 2 602 468 euro apmērā (Eiropas Reģionālās attīstības fonda finansējums 2 212 098 euro un valsts budžeta līdzfinansējums 390 370 euro) tiek pārdalīts uz 1.1.1.3. pasākumu "Praktiskas ievirzes pētījumi".

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta noteikumu projekts "Grozījumi Ministru kabineta 2024. gada 25. jūnija noteikumos Nr. 407 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.3. pasākuma "Praktiskas ievirzes pētījumi" īstenošanas noteikumi"" (25-TA-1788).
Pamatojums un apraksts
Lai nodrošinātu finansējuma pārdali, tiek veikti grozījumi arī Ministru kabineta 2024. gada 25. jūnija noteikumos Nr. 407 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.3. pasākuma "Praktiskas ievirzes pētījumi" īstenošanas noteikumi".
Atbildīgā institūcija
Izglītības un zinātnes ministrija
4.2. Cita informācija
Lai nodrošinātu ātrāku noteikumu projektā iekļauto grozījumu pieņemšanu, noteikumu projekts jāvirza pirms Ministru kabineta noteikumu projekta "Grozījumi Ministru kabineta 2024. gada 25. jūnija noteikumos Nr. 407 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.3. pasākuma "Praktiskas ievirzes pētījumi" īstenošanas noteikumi""  (25-TA-1788).
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts nerada būtisku ietekmi uz esošo regulējumu un neparedz ieviest jaunas politiskās iniciatīvas, līdz ar to sabiedriskā apspriešana netiek iniciēta.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Tiesību akta projekta izpildē iesaistīta IZM kā Eiropas Savienības fondu vadībā iesaistītā atbildīgā iestāde un nozares ministrija, Centrālā finanšu un līgumu aģentūra kā Eiropas Savienības fondu vadībā iesaistītā sadarbības iestāde.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

